**ELŐTERJESZTÉS**

**Szombathely Megyei Jogú Város Közgyűlésének**

**Gazdasági és Jogi Bizottsága, valamint a**

**Kulturális, Oktatási és Civil Bizottsága 2024. március havi rendes ülésére**

**Javaslat feladat-ellátási megállapodás módosítására**

Szombathely Megyei Jogú Város Önkormányzata (a továbbiakban: Önkormányzat) 2021. decemberében feladat-ellátási megállapodást kötött Vas Megye és Szombathely Megyei Jogú Város Nyugdíjas Szövetsége, Képviseletével (a továbbiakban: Egyesület). A megállapodás szerint az Önkormányzat évente 1 millió forint összegű támogatást nyújt 2022. január 1- 2026. december 31. közötti időszakban az Egyesületnek, aki többek között az időskorú lakosságot érintő feladatok ellátásában segíti az Önkormányzatot, valamint megrendezi az Idősek Világnapi rendezvényt.

Figyelembe véve működési költségeik nagymértékű megemelkedését fenti szerződést a Közgyűlés 78/2023. (III.30.) Kgy. sz. határozatában módosította, 2023. évben 1.500.000,- forint összeget biztosított az Egyesület számára.

Az Önkormányzat a 2024. évi költségvetésében az Egyesület támogatására – figyelembe véve a főállású alkalmazott foglalkoztatási támogatásának megszűnését – 3,5 millió forint fedezetet biztosított.

Előzőek miatt szükséges az Önkormányzat és az Egyesület között létrejött feladat-ellátási megállapodás II/1. pontjának módosítása.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. március „ ”**

**/: Horváth Soma :/**

**Határozati javaslat**

**…/2024. (III.25.) GJB. számú határozat**

A Gazdasági és Jogi Bizottság a „Javaslat feladat-ellátási megállapodás módosítására” című előterjesztést megtárgyalta, és az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött 41495-7/2021. iktatási számú feladat-ellátási megállapodás II/1. pontjának alábbiak szerinti módosítását javasolja a Közgyűlésnek:

„Támogató vállalja, hogy az I. pont szerinti feladatok ellátásához az éves költségvetési rendeletében 1.000.000,- Ft azaz egymillió forint –2023. évre vonatkozóan 1.500.000,- Ft azaz egymillió-ötszázezer forint, 2024. évre vonatkozóan 3.500.000,- forint- támogatást biztosít a Támogatott részére.”

**Felelős:** Bokányi Adrienn, a Gazdasági és Jogi Bizottság elnöke

Dr. Nemény András polgármester

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. március 28.

**Határozati javaslat**

**…/2024. (III.26.) KOCB. számú határozat**

A Kulturális, Oktatási és Civil Bizottság a „Javaslat feladat-ellátási megállapodás módosítására” című előterjesztést megtárgyalta, és az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött 41495-7/2021. iktatási számú feladat-ellátási megállapodás II/1. pontjának alábbiak szerinti módosítását javasolja a Közgyűlésnek:

„Támogató vállalja, hogy az I. pont szerinti feladatok ellátásához az éves költségvetési rendeletében 1.000.000,- Ft azaz egymillió forint –2023. évre vonatkozóan 1.500.000,- Ft azaz egymillió-ötszázezer forint, 2024. évre vonatkozóan 3.500.000,- forint- támogatást biztosít a Támogatott részére.”

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. március 28.